stanford-oval/wikipedia huggingface dataset:
אייל גולן קורא לך
תיאור התוכנית > העונה הראשונה

העונה הראשונה של התוכנית עלתה לשידור ב-20 בפברואר 2011. התוכנית שודרה בימים ראשון עד חמישי בשידור חי, והייתה מיועדת רק לזמרות.
גמר העונה נערך בהאנגר 11 בתל אביב ב-12 באפריל 2011, והעפילו אליו מורן מזור, עדן אמזלג, אושרית מלכה וגילת יפרח. זוכת העונה הראשונה הייתה מזור. תוכנית הגמר הייתה המשדר הנצפה ביותר בתולדות ערוץ 24. היא הגיעה לרייטינג של 7.4%. בסך-הכול צפו בתוכנית 400 אלף צופים.
מנחת התוכנית בעונה הראשונה, לצד גולן, הייתה סיון קליין. השופטים בתחרות היו יוסי גיספן, עדי לאון וירון אילן.
תיאור התוכנית > העונה השנייה

העונה השנייה עלתה לשידור ב-4 בינואר 2012. בעונה זו החליפה מרינה קבישר את קליין בהנחיית התוכנית, ולצוות השופטים נוסף חיים רביבו. בעונה זו התמודדו זמרים וזמרות. התוכנית לא שודרה בשידור חי, אלא צולמה מראש.
גמר העונה נערך ב-22 במרץ 2012 בהיכל נוקיה, והעפילו אליו חמישה מתמודדים: מאור אשואל, נסרין קדרי, תאיר שדה, דור שמעון וליאב יעקובי. הזוכים בעונה זו היו נסרין קדרי ומאור אשואל. תוכנית הגמר שוב שברה שיא רייטינג עבור ערוץ 24 עם 11.4% אחוזי צפייה. העונה השנייה זכתה לממוצע צפייה של כ-5%, עלייה של 30% ביחס לעונה הראשונה, בה היה ממוצע הצפייה השנתי 3.6%.
תיאור התוכנית > העונה השלישית

העונה השלישית עלתה לשידור ב-5 בדצמבר 2012. במקום רביבו הצטרפו לצוות השופטים מבקר המוזיקה גל אוחובסקי והזמר דודו אהרון. קבישר הנחתה גם עונה זו.
גמר העונה השלישית נערך ב-5 במרץ 2013 בהיכל נוקיה ושודר לראשונה בשידור חי בערוץ 2, לאחר שתחילה הרשות השנייה לטלוויזיה ולרדיו אסרה על "קשת" לשדר אותו בערוץ 2, בטענה כי תהיה זו עבירה על תנאי הזיכיון. אל הגמר העפילו חמישה מתמודדים: עדן אבוטבול, דניאל כהן, עדן גבאי, חן בן עמי ומתניה טיירי. בתום הופעתם העלה גולן לשלב הדו-קרב את עדן אבוטבול ודניאל כהן, ובסיומו הוכתרה עדן אבוטבול לזוכת העונה השלישית. תוכנית הגמר זכתה לרייטינג של 25.8% לגמר "אייל גולן קורא לך" בערוץ 2.
תיאור התוכנית > העונה הרביעית

בסוף שנת 2013 הודיעה "קשת" שצפויה עונה רביעית לתוכנית, אך עקב פרשת משחקי חברה הודיעה "קשת" על השהיית הפקת העונה הרביעית של התוכנית. לאחר ששמו של גולן נוקה מהפרשה, הופעלו לחצים על "קשת" להחזיר את העונה הרביעית להפקה, ואכן בתחילת 2016 קשת הודיעה שהעונה הרביעית שבה להפקה. עונה זו עלתה ב-11 ביולי 2016, הפעם תחת השם "אייל גולן קורא לכם". אל צוות השופטים הצטרפה אופירה אסייג במקומו של דודו אהרון, ואת העונה הנחתה שוב מרינה קבישר. בנוסף גם שרית חדד אמורה הייתה לשפוט בעונה הרביעית, אך בסוף זה לא יצא לפועל בעונה זו, בנוסף להפקת אלבום בכורה, חוזה ייצוג והופעות עם אייל גולן, הפרס לזוכה כלל גם מכונית.
גמר העונה צולם מראש באולפני פתח תקווה ושודר ב-1 באוקטובר 2016, בערוץ 2. אל הגמר העפילו ארבעה מתמודדים: ויולט קנינו, בר כהן, גאיידה אבו עוואד והאחים חביב ויצחק ממן. בתום הופעתם העלה גולן לשלב הדו-קרב את גאיידה אבו עוואד ובר כהן, ובסיומו הוכתרה בר כהן לזוכת העונה הרביעית.
משתתף שלא העפיל לגמר התוכנית ונשר בשלב חצי הגמר, אך בלט במיוחד במהלך העונה, הוא לואי עלי. בחברת "ליאם הפקות" זיהו את הפוטנציאל הטמון בו והוחלט להחתימו לחוזה ייצוג והפקת אלבום בכורה ובכך זכה להיות בן טיפוחיו של אייל גולן.
ראו גם

The Voice ישראל
כוכב נולד
חרדון צב מצוי

| חרדון צב מצוי |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: לטאות
משפחה:: חרדוניים
סוג:: חרדון צב
מין:: חרדון צב מצוי
שם מדעי
 Uromastyx aegiptia ‏פורסקל, 1775

חרדון צב מצוי (שם מדעי: Uromastyx aegyptia) הוא מין של לטאה ממשפחת החרדוניים.
מאפיינים

חרדון צב מצוי נפוץ בעיקר באזור מצריים, לוב, עומאן, ישראל (אזור הנגב והרי אילת) וברחבי המזרח התיכון, בשטחים מדבריים וחמים כרוב בני משפחתו. שלא כמו חרדון הצב ההדור, הוא שוכן בעיקר במישורים סלעיים ובוואדיות ונפוץ יותר.
אצל הבדואים נקרא ד'אב (בערבית: ضب). הם מנצלים את עורו החזק וכן, בשרו משמש כמזון.
נמנה עם הזוחלים המדבריים הגדולים בישראל ואורכו מגיע ל-75 סנטימטרים (כולל זנב). בשעות הבוקר הקרירות צבע הגוף כהה יחסית (שחור-אפור) על מנת לקלוט את חום השמש ביעילות, ובמשך היום הוא הולך ומתבהר עם ההתחממות (חום-כתום). הוא מתאפיין בחפירת מחילות עמוקות מתחת לקרקע (כמספר מטרים) ושם שוהה במשך מרבית התקופה הקרה. בעת סכנה הוא פותח בריצה לעבר המחילה שלו ובמקרה של סכנה קרובה אף יכול להכות בעזרת הזנב החזק והקוצני שלו.
הוא יצור צמחוני ולכן ניזון בעיקר מצמחים, שיחים ופירות. בעונת הרבייה הנקבה מטילה 17–41 ביצים וקוברת אותם באדמה. כעבור חודשיים בוקעים הצעירים.
ראו גם

ארץ החרדונים
לקריאה נוספת

אנציקלופדיה החי והצומח של ארץ ישראל בהוצאת החברה להגנת הטבע ומשרד הביטחון, כרך 5
אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022, ISBN 978-965-91880-2-4, עמ' 82–84
הערות שוליים

↑  חרדון צב מצוי באתר הרשימה האדומה של IUCN
חרדון צב מצוי בארץ החרדונים
כריס רוק

| --- | --- |

 לידה:  7 בפברואר 1965 (בן 60) ארצות הברית אנדרוז, דרום קרוליינה, ארצות הברית 
 שם לידה:  Christopher Julius Rock III 
 מדינה:  ארצות הברית 
 תקופת הפעילות:  מ-1984 
 מקום לימודים:  בית ספר תיכון ג'יימס מדיסון 
 בן או בת זוג:  Malaak Compton (1996–2016) 
 צאצאים:  זהרה סוואנה רוק, לולה סימון רוק 
 מספר צאצאים:  2 
 פרסים והוקרה:  פרס לנט-פונטיין להרכב הטוב ביותר (2011)  פרס אמי לבידור בפריים טיים  כוכב בשדרת הכוכבים בהוליווד 
 http://www.chrisrock.com/
 פרופיל ב-IMDb
 
כריסטופר ג'וליוס "כריס" רוק השלישי (באנגלית: Christopher Julius "Chris" Rock III; נולד ב-7 בפברואר 1965) הוא שחקן קולנוע וטלוויזיה, קומיקאי, סטנדאפיסט, מדבב, תסריטאי, במאי ומפיק קולנוע אמריקאי.
רוק החל את דרכו בסטנד-אפ בסדרת המערכונים "סאטרדיי נייט לייב" ולאחר מכן המשיך להופיע בסרטים ובסיטקומים.
ראשית חייו

רוק נולד בעיר אנדרווס, קרוליינה הדרומית, ארצות הברית. זמן קצר אחרי לידתו עברו הוריו לשכונת קראון הייטס, בברוקלין ניו יורק. כעבור כמה שנים הם עברו להתיישב באזור המעמד הפועלים בבדפורד-סטייבסנט בברוקלין. אמו, רוזלי (לבית טינגמן), הייתה מורה ועובדת סוציאלית בתחום של בריאות הנפש. אביו, יוליוס רוק, היה נהג משאית ושליח עיתונים.
רוק למד בבתי ספר בברוקלין, שם סבל מאלימות ובריונות מצד תלמידים לבנים. ככל שהתבגר הבריונות החמירה והוריו של רוק הוציאו אותו מבית הספר התיכון ג'יימס מדיסון. הוא נשר לחלוטין מהתיכון, ורק לאחר מכן קיבל את תעודת הבגרות שלו. רוק עבד אז בעבודות מזדמנות במסעדות מזון מהיר שונות.
אביו של רוק, יוליוס נפטר בשנת 1988 לאחר ניתוח כיב פפטי שהסתבך. שלושה מאחיו הצעירים של רוק, טוני, קני וג'ורדן עובדים גם הם בתחום הבידור. אחיו למחצה הגדול, צ'ארלס, נפטר בשנת 2006 מהשפעות של אלכוהוליזם. רוק אמר שהוא הושפע מסגנון ההופעה של סבו, אלן רוק, מיסיונר במקצועו. סבא רבא של רוק, יוליוס קיסר טינגמן, היה עבד במשך 21 שנה לפני ששירת במלחמת האזרחים האמריקנית כחלק מהכוחות הצבעוניים של ארצות הברית. במהלך שנות ה-40 עבר סבו של אביו של רוק מקרוליינה הדרומית לניו יורק כדי להיות נהג מונית ומטיף דת.
בתוכנית העוסקת באפרו-אמריקאים בשם "African American Lives 2" ב-2008 של ערוץ PBS, נערך מחקר מקיף על מוצא משפחתו של רוק ואף נערכה לו בדיקה גנטית שמצאה כי מוצאו הוא מקבוצת האודֶמה מצפון קמרון.
קריירה > קריירה מוקדמת

רוק החל לעשות סטנד-אפ בשנת 1984 במועדון הסטנדאפ "Catch a Rising Star" בניו יורק. בהמשך הוא זכה לתפקיד בסרט "אני אתפוס אותך פראייר" ב-1988 ולתפקיד בסדרת הטלוויזיה "מיאמי מחלק מוסר" ב-1987. באחד ממופעי הסטנד-אפ שלו צפה בו אדי מרפי, בין השניים נרקמה חברות בה מרפי חנך והיווה מנטור עבור הקומיקאי הצעיר. בעקבות הקשר הוענק לרוק תפקידו הקולנועי הראשון בסרט "השוטר מבוורלי הילס 2" בשנת 1987.
קריירה > סאטרדיי נייט לייב ולאחר מכן

בשנת 1990 הצטרף רוק לחבר צוות הקאסט בתוכנית המערכונים הפופולרית "סאטרדיי נייט לייב". הוא וצוות השחקנים החדש כריס פארלי, אדם סנדלר, רוב שניידר ודייוויד ספייד התפרסמו בתור "הילדים הרעים של ה-SNL". בשנת 1991 הוא הוציא את אלבום הקומדיה הראשון שלו, Born Suspect, וגם זכה לשבחים על תפקידו כמכור לקראק בסרט "עיר החטאים". השתתפותו ב-SNL העניקה לרוק חשיפה לאומית.
עם תכנונים לעזוב את סאטרדיי נייט לייב אחרי עונת 93–1992, רוק "פוטר" למעשה מהתכנית. בסתיו של 1993 הוא הופיע בשישה פרקים של תוכנית המערכונים האפרו-אמריקאית "לחיות בצבעים" ברשת FOX ככוכב אורח. התכנית בוטלה חודש לאחר מכן. באותה שנה כיכב רוק בקומדיה דלת התקציב "סי.בי. 4" שגם כתב לה את התסריט. הקומדיה הרוויחה באולמות הקלנוע 18 מיליון דולר לעומת תקציב שעמד על סך של 6 מיליון דולר.
בשנת 2012 שיחק בתפקיד ראשי בדרמה הרומנטית "למה לצפות כשאתם מצפים" לצד ג'ניפר לופז וקמרון דיאז.
בשנת 2015 התארח בעונה השנייה של סדרת הדרמה "אימפריה" בתפקיד העבריין פרנק גאתרס, בכיכובם של טרנס הווארד וטראג'י פ. הנסון.
רוק הנחה את טקס פרסי אוסקר ה-77 בשנת 2005 ואת הטקס ה-88 שנערך ב-28 בפברואר 2016. הוא אף הנחה את טקס פרסי ה-BET ה-14 שנערך ב-2014. רוק הנחה גם את טקס פרסי הווידאו-קליפים של MTV בשנים 1997, 1999 ו-2003.
בשנת 2022, במהלך טקס האוסקר אותו הנחה, אירעה תקרית הסטירה של ויל סמית'–כריס רוק השחקן ויל סמית' לרוק לאחר שסיפר בדיחה על חשבון אשתו של סמית', ג'יידה סמית'.
קריירה > עבודת בימוי

בשנת 2003 ביים רוק את סרטו הראשון "ראש המדינה", סרט קומדיה אותו גם כתב והפיק וכיכב בתפקיד הראשי לצד ברני מק. הסרט גרף רווח של 38.6 מיליון דולר לעומת תקציב של 35 מיליון דולר.
בשנת 2007 חזר רוק שוב לכיסא התסריטאי וביים את סרטו השני, קומדיה רומנטית בשם "אני חושב שאני אוהב את אשתי"; הוא אף כיכב כשחקן הראשי של הסרט, לצידם של קרי וושינגטון, ג'ינה טורס וסטיב בושמי. הסרט הוא רימייק לסרט צרפתי של הבמאי אריק רוהמר משנת 1972.
בשנת 2014 ביים וכתב את סרטו השלישי, "טופ פייב" (Top Five), בהשתתפותם של רוזריו דוסון, קווין הארט, לזלי ג'ונס ודאג סטנהופ.
קריירה > סטנד-אפ

במופעיו רוק מתקיף את נושאים בוערים בחברה האמריקנית: פיקוח על נשק, מתח בין גזעי, נישואים חד מיניים, מדיניות ה"אפס סובלנות" בנושא הסמים ועוד. רוק עורר את זעמם של מספר קבוצות אפרו-אמריקניות בארצות הברית עקב השימוש הנרחב שלו במילת הגנאי "ניגר" ומתיחת ביקורת על החברה האפרו-אמריקנית.
חדשנותו של רוק היא בכך שעמדת הביקורת שהוא מותח על מצב החברה האפרו האמריקאית אינה מייחסת את רוב האשמה לחברה האמריקאית הלבנה כפי שעושים קומיקאים שחורים אחרים דוגמת דייב שאפל. אחד הקטעים המוכרים של רוק הוא מתוך הופעת Bring the pain, ובו הוא מבדיל לכאורה בין אפרו אמריקאים "שחורים" ל"כושים". במהלך הקטע הוא מבקר את שולי החברה האפרו האמריקאית על הזנחת ילדיהם, ביצוע פשעים ובורות.
רוק הופיע בספיישל סטנד-אפ משלו לרשת HBO. הוא מיודד עם הקומיקאי ג'רי סיינפלד.
רוק הופיע בישראל במופע סטנדאפ שנערך ב-9 בינואר 2018 בהיכל מנורה מבטחים בתל אביב.
השקפות פוליטיות

כריס רוק מאוד מעורה בפוליטיקה האמריקאית. בהופעות הסטנד-אפ שלו הוא קורא לציבור לא להיסחף אחר מפלגה אחת, אלא לפעול על פי שיקול דעתם האישי. כמו כן, הוא מתנגד למלחמה בעיראק בטענה ש"אם עיראק הייתה כל כך מסוכנת, היא לא הייתה נכבשת בשבועיים".
רוק תמך במועמד הדמוקרטי ברק אובמה ואף הרבה לאזכר אותו בהופעותיו. באחד הנאומים הזכורים שבהם, בתיאטרון האפולו שבהארלם, רוק הציג את אובמה בפני תומכיו ונאם נאום קשה והומוריסטי שבו האשים את ממשל ג'ורג' ווקר בוש בגזענות ואפליה.
רוק הציג את דעתו על החשיבות של נשיא אמריקאי אפרו-אמריקאי, בסרטו "ראש המדינה".
באוקטובר 2023, רוק, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
פילמוגרפיה > קולנוע

קראש גרוב (1985)
השוטר מבוורלי הילס 2 (1987)
אני אתפוס אותך פראייר (1988)
עיר החטאים (1991)
בומרנג (1992)
סי.בי. 4 (1993) – גם תסריטאי ומפיק שותף
בני האלמוות (1995)
פנתר שחור (1995)
סמל בילקו (1996)
הנינג'ה מבברלי הילס (1997)
דוקטור דוליטל (1998)
נשק קטלני 4 (1998)
דוגמה (1999)
האחות בטי (2000)
מת לצחוק (2001) – גם תסריטאי ומפיק בפועל
אינטליגנציה מלאכותית (2001) – דיבוב
פוטי טאנג (2001) – גם מפיק
אוסמוזיס ג'ונס (2001) – דיבוב
ג'יי ובוב השקט מכים שנית (2001)
באד קומפני (2002)
פולי שור מת (2003)
ראש המדינה (2003) – גם במאי, תסריטאי ומפיק
פפראצי (2004)
מדגסקר (2005) – דיבוב
משחק מכור (2005)
אני חושב שאני אוהב את אשתי (2007) – גם במאי, תסריטאי ומפיק
כוורת בסרט (2007) – דיבוב
אל תתעסקו עם הזוהן (2008)
מדגסקר 2 (2008) – דיבוב
למות מלוויה (2010) – גם מפיק
מגודלים (2010)
יומיים בניו יורק (2012)
למה לצפות כשאתם מצפים (2012)
מדגסקר 3: מקרקסים את אירופה (2012) – דיבוב
טירוף במדגסקר (2013) – דיבוב
מגודלים 2 (2013)
טופ פייב (2014) – גם במאי ותסריטאי
מאריי כריסמס (2015)
סנדי וקסלר (2017)
השבוע של (2018)
לא פראיירית של אף אחד (2018)
קוראים לי דולמייט (2019)
המכשפות (2020)
מולי (2021)
המסור: המעגל נסגר (2021) – גם מפיק בפועל
אמסטרדם (2022)
רסטין (2023)
פילמוגרפיה > טלוויזיה

מיאמי מחלק מוסר (1987)
סאטרדיי נייט לייב (1993–1990)
לחיות בצבעים (1994–1993)
הנסיך המדליק מבל אייר (1995)
המופע של מוקסי (1995) – דיבוב
מרטין (1996)
רצח מאדום לשחור (1996)
באושר ועושר: אגדה לכל ילד (1997) – דיבוב
המופע של כריס רוק (2000–1997)
המלך היל (1998) – דיבוב
DAG (2000)
המופע של ברני מק (2003)
כולם שונאים את כריס (2009–2005)
לואי (2012–2011)
החרשנים (2013)
ברוד סיטי (2015)
אימפריה (2015)
המופע של אריק אנדרה (2015)
קווין יכול לחכות (2018)
פארגו (2020)
רשימת הספיישלים

Born suspect – 1992
1996 – Bring the pain
1999 – Bigger and blacker
2004 – Never scared
2008 – Kill The Messenger
2015 – Amy Schumer: Live at the Apollo - במאי
2018 – Tamborine
פרסים ומועמדויות

| שנה | פרס | קטגוריה | עבודה מועמדת | תוצאה | סימוכין |
| --- | --- | --- | --- | --- | --- |
| 2024 | פרס גלובוס הזהב | ההופעה הטובה ביותר בסטאנד-טפ טלוויזיוני | Selective Outrage | מועמדות |  |
| 2024 | פרס אמי האמנותי | הכתיבה הטובה ביותר בספיישל וראייטי | כריס רוק: זעם סלקטיבי | מועמדות |  |
| 2024 | פרס גראמי | האלבום הקומדיה הטוב ביותר | Selective Outrage | מועמדות |  |
דראפט ה-NBA 2006

לוח הבחירות של הדראפט לפני תחילת הבחירות
דראפט ה-NBA‏ 2006 הוא הדראפט שקדם לעונת המשחקים 2006/2007 ב-NBA. טקס הדראפט התקיים במדיסון סקוור גארדן, אולמה של הניו יורק ניקס, ב-28 ביוני 2006. זהו הדראפט הראשון שבו נאסר על המועמדים בדראפט להגיש את מועמדותם מיד אחרי סיום לימודי התיכון. לפי חוקי הדראפט החדשים על המועמדים האמריקאים להיות לפחות שנה מגמר לימודי התיכון ובכל מקרה להיות לפחות בני 19 בשנת הדראפט. בהגרלה (לוטרי) זכו הטורונטו ראפטורס בבחירה הראשונה, שניצלו אותה כדי לבחור את אנדראה ברניאני האיטלקי. ברניאני הוא השחקן השני שנבחר במקום הראשון בדראפט מבלי ששיחק בארצות הברית (בליגת המכללות), והאירופאי הראשון שנבחר בבחירה זו. הבחירה השישית בדראפט, ברנדון רוי זכה בסיום העונה בתואר רוקי השנה.
במקומות ה-44 וה-53 בדראפט נבחרו ליאור אליהו ויותם הלפרין, שלבסוף לא שחקו ב-NBA. בעקבות הוריקן קתרינה שפגע משמעותית באזור ניו אורלינס, הקבוצה ניו אורלינס הורנטס (שבהמשך שינתה את שמה לניו אורלינס פליקנס) בחרה תחת השם ניו אורלינס/אוקלהומה סיטי הורנטס.
בסיבוב הראשון של הדראפט נבחרו 4 שחקנים מאוניברסיטת קונטיקט (רודי גיי, הילטון ארמסטרונג, מרכוס ויליאמס וג'וש בון), ובכך השוותה קונטיקט את השיא של אוניברסיטת דיוק מ-1999 ושל אוניברסיטת קרוליינה הצפונית מ-2005. יחד עם דנהאם בראון שנבחר בסיבוב השני, הפכה קונטיקט לאוניברסיטה ממנה נבחרו הכי הרבה שחקנים בדראפט של שני סיבובים (החל משנת 1989), והשנייה בכל הזמנים, אחרי UNLV שממנה נבחרו 6 שחקנים בדראפט של 1977 בו התקיימו 8 סיבובים.
שחקנים בולטים אחרים שנבחרו בדראפט 2006 כוללים את למרכוס אולדרידג' (בחירה שנייה), ראז'ון רונדו (21), קייל לאורי (24), פול מילסאפ (47).
בסך הכול שיחקו ב-NBA‏ 52 מתוך 60 הנבחרים, ומלבדם שיחקו בליגה 16 מועמדים שלא נבחרו בדראפט 2006.
שחקני NBA שלא נבחרו

השחקנים שלהלן לא נבחרו בדראפט 2006, אך שיחקו ב-NBA:
ארצות הברית לו אמונדסון
פוארטו ריקו חוסה חואן בראה
ארצות הברית סדריק בוזמן
ארצות הברית כריס קופלנד
ארצות הברית תומאס גרדנר
ארצות הברית כריס האנטר
ארצות הברית דונטל ג'פרסון
ארצות הברית פו ג'טר
ארצות הברית טרנס קינסי
הממלכה המאוחדת פופס מנסה-בונסו
ארצות הברית לארי אוונס
ארצות הברית קריס קווין
ארצות הברית אלן ריי
ארצות הברית ג'רמי ריצ'רדסון
ארצות הברית ווקר ראסל ג'וניור
ארצות הברית סי. ג'יי. ווטסון
הערות שוליים

↑  שחקנים שימלאו להם 19 שנים בשנת 2006, כלומר - לא נולדו לאחר 31 בדצמבר 1987
↑  אירופה הקטנה: בחירות הדראפט הגבוהות ביבשת, באתר ערוץ הספורט, 18 בנובמבר 2020
↑  אמיר בוגן, אליהו והלפרין נבחרו בדראפט ה-NBA, באתר ynet, 29 ביוני 2006
↑  רשימת הנבחרים בדראפט, באתר basketball-reference.com
הרמן נויברגר

הרב הרמן נפתלי נויברגר (ט"ז בתמוז ה'תרע"ח, 26 ביוני 1918 — י"ח בתשרי ה'תשס"ו, 21 באוקטובר 2005) היה רב חרדי-ליטאי ששימש למעלה מחמישים שנה כמנהל בישיבת נר ישראל.
ביוגרפיה

נולד בהספרט, בצפון-בוואריה שבגרמניה, הוא היה הצעיר מבין שלושת ילדיהם של מאיר וברטה נויברגר (לבית הילר). בהיותו בן שמונה, משפחת נויברגר עברו לווירצבורג. כשהיה בן 13, כמה שבועות לאחר בר המצווה שלו, התייתם מאביו. כנער בווירצבורג פגש את הרב שמשון רפאל וייס, תלמיד חכם שהפך לרבו, ועודד אותו להצטרף לישיבה גדולה יותר, ובעקבות כך נסע לפולין ללמוד בישיבת מיר.
עד התרצ"ח האנטישמיות גברה באירופה עקב עליית הנאצים לשלטון. קרוב משפחה של אביו בניו יורק הצליח לשלוח לו מסמכים כדי להגר לארצות הברית. הוא לא רצה להשאיר אחרים מאחור, הוא סידר את המסמכים הרלוונטיים גם לכמה מקרוביו. אמו ואחיו כבר נמלטו. הוא גם עזר לרב דוד קרונגלס, שלימים הפך למשגיח נר ישראל, להימלט.
בארצות הברית

למד בבולטימור בישיבתו של יעקב יצחק רודרמן ששכנה אז בבית כנסת מקומי, שלימים התפתחה לישיבת נר ישראל. עד שנת ה'תש"א הרב נויברגר היה חבר בוועדת הישיבה, ועזר בניהול ודאג גם לבניית בניין בית ספר חדש.
בשנת ה'תש"ב נישא נויברגר לג'ודי קרמר, גיסתו של הרב רודרמן. היא נפטרה בשנת ה'תשנ"ד.
הגירה מאיראן

הוא עזר במאמצים להגירה של יהדות פרס. בשנת התשל"ה בזמן שמוחמד רזא פהלווי עדיין היה בשלטון באיראן והמדינה הייתה חילונית, ליהודים לא היה אפשרות לחינוך תורני. הרב נויברגר הביא לישיבה קבוצה קטנה של יהודים איראנים צעירים מתוך כוונה שהם יחזרו לאיראן לאחר שיקבלו את התואר ברבנות כדי להיות מחנכים. לפני שהתכנית יצאהה לפועל, ממשלתו של האייתוללה חומייני תפסה את השלטון ויצרה מצב קשה יותר עבור יהודי פרס. באמצעות הפעלת קשרים, פעל הרב נויברגר לסייע ליותר מ-60,000 יהודים להימלט מאיראן.
הכרה כקולג'

נויברגר וחברו הרב משה שרר הקימו את 'איגוד מוסדות ללימודי רבנות ותלמוד מתקדמים' כדי לסייע לישיבות לזכות בהכרה בקרב אוניברסיטאות אמריקאיות.
ברחבי הארץ

הישג מרכזי נוסף של הרב נויברגר היה שליחת אברכי כולל לפתיחות כוללים קירוב ברחבי ארצות הברית. כיום ישנם כוללים בערים רבות כולל אטלנטה, ג'ורג'יה ; פיניקס, אריזונה ; וקולומבוס וסינסינטי באוהיו.
משפחתו

היו לו חמישה ילדים, ביניהם בנו הרב שפטל, שירש אותו כנשיא נר ישראל.
הערות שוליים

1 2 3 4  John Fritze (24 באוקטובר 2005). "Adviser, leader of rabbinical college". The Baltimore Sun. {{cite news}}:  (עזרה)
↑  "Herman N. Neuberger, 87, rabbinical scholar". The Washington Times. 26 באוקטובר 2005. {{cite news}}:  (עזרה)
1 2 3 4  Death of Rabbi Herman N. Neuberger, Hon. Benjamin Cardin, US House of Representatives, October 25, 2005
Benjamin Cardin (9 באוקטובר 2005).  U. S. Congress (ed.). Congressional Record, V. 151, Pt. 17, October 7 to 26, 2005. {{cite book}}:  (עזרה)
↑  Avi Shafran (11 בנובמבר 2005). "Naftali Neuberger, Led Famed Baltimore Seminary". The Forward. נבדק ב-8 בדצמבר 2010. {{cite news}}:  (עזרה)
↑  Lauren Silberman (1 ביולי 2008), The Jewish Community of Baltimore (Images of America: Maryland), ISBN 978-0-7385-5397-9 {{citation}}:  (עזרה)
↑  Persian-style synagogue opening in Baltimore JTA (11 במרץ 2009). "Persian-style synagogue opening in Baltimore". אורכב מ-המקור ב-6 ביוני 2012. נבדק ב-9 בדצמבר 2010. {{cite web}}:  (עזרה)
↑  "BDE: HaRav Sheftel Neuberger, Z'TL, Nasi Of Yeshivas Ner Yisroel". 10 בפברואר 2021. {{cite web}}:  (עזרה)
| --- | --- |
בקרת זהויות :  NLI: 987007408151005171  GND: 1169016030  VIAF: 4099154015355009310000   WorldCat (עם VIAF): 4099154015355009310000
חרוד (הר יהודה)

חרוד היא יישוב מקראי משוער, ככל הנראה מקום מוצאם של שניים מגיבורי דוד: ספר שמואל ב', פרק כ"ג, פסוק כ"ה: "שַׁמָּה הַחֲרֹדִי אֱלִיקָא הַחֲרֹדִי". בפסוק המקביל בספר דברי הימים א', פרק י"א, פסוק כ"ז חרוד אינה נזכרת, אך גרסת ספר שמואל עדיפה.
הזיהוי

ייתכן מאד שהיא זהה לבית-חרודו המאוחרת (נוסח אחר חדודו, חורדן, בית-חרודי); מקום זה נזכר במשנה (יומא ב, ח) במרחק 3 מילין מירושלים, ולשם נלקח השעיר המשתלח. הצעת הזיהוי העיקרית היא בח' אל-ח'ריד'אן, נ"צ ישראל 1756.1266, כ-5.5 ק"מ דרום-מזרחית לירושלים, חורבה המתנשאת מעל עיקול ו' נר ('נחל קדרון').
המידע הארכאולוגי

אין בידינו נתונים ארכאולוגיים על האתר, אם כי הוא כלול במפה 106 (תלפיות) שנסקרה בשנות ה-80' של המאה ה-20. לעת עתה ניתן לקבל כאפשרות את שימור השם המוצע, ולהניח שחרוד היא אתר מתקופת הברזל 2א\ב שנתגלה באזור ושהוצע בעבר לזהותו עם נטופה עקב הקרבה לאום טובה, ואשר אותו מזכיר מייטליס.
הערות שוליים

1 2  אנציקלופדיה מקראית כרך ג' טורים 280–281.
↑  י' מייטליס, התיישבות חקלאית בשלהי תקופת הברזל בסביבות ירושלים (עבודת מ"א), ירושלים. תשמ"ט.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חרוד (הר יהודה)".
לביבה

| --- | --- |

 
 מאכלים
 סוג:  pancake, מנה על בסיס תפוח אדמה, מתאבן, אולאדי 
 מטבח:  המטבח הבלארוסי, המטבח הפולני, המטבח הצ'כי, המטבח הרוסי, המטבח האוקראיני, המטבח הגרמני 
 מרכיבים עיקריים:  תפוח אדמה, בצל, מלח שולחן, ביצה, קמח, שמן צמחי 
 
לביבה (ביידיש: לאַטקע, וברבים: לאַטקעס. או כרעמז'ל, ברבים: כרעמזאלאך) היא מאכל מטוגן מירקות. בגרסתו הבסיסית מכיל תפוחי אדמה טריים ומרוסקים או מבושלים ומעוכים המטוגנים בשמן רותח.
המאכל נפוץ בארצות מזרח ומרכז אירופה ומוגדר כמאכל הלאומי של בלארוס. בישראל הוא מוכר כאחד ממאכלי חג החנוכה.
קיימות גם לביבות גזר, קישואים, מנגולד, בטטות, גבינה, תירס ותפוחי עץ. עיסת הלביבות מורכבת ברובה מירקות, בתוספת ביצים, תבלינים ולפעמים פירורי לחם או קמח.
לביבות ירק הן לרוב מלוחות, אם כי קיימות גרסאות מתוקות בהן הן זרויות סוכר. יש המגישים לביבות כשעליהן שמנת חמוצה או ריבה.
מקור השם "לביבה"

הלביבה הוא שם עתיק למדי למאכל שככל הנראה שונה מהמאכל כיום. בספר שמואל ב', פרק י"ג מתוארת לביבה העשויה מבצק - את הלביבה הכינה תמר, בתו של המלך דוד, לאמנון, אחיה למחצה.
"וַיֹּאמֶר אַמְנוֹן אֶל-הַמֶּלֶךְ תָּבוֹא-נָא תָּמָר אֲחֹתִי וּתְלַבֵּב לְעֵינַי שְתֵּי לְבִבוֹת, וְאֶבְרֶה, מִיָּדָהּ...וַתֵּלֶךְ תָּמָר, בֵּית אַמְנוֹן אָחִיהָ. וְהוּא שֹכֵב; וַתִּקַּח אֶת-הַבָּצֵק ותלוש וַתְּלַבֵּב לְעֵינָיו, וַתְּבַשֵּל אֶת-הַלְּבִבוֹת".
רש"י מתאר את הלביבות הללו כ"סולת מורבכת במים רותחין תחילה, ואחר כך בשמן".
באידיליה "לביבות" משתמש שאול טשרניחובסקי במילה העברית לתיאור כיסוני בצק ממולאים גבינה - קרעפלאך, ובשיר "מעשה בלביבות" משמשת המילה לתיאור מאכל שנעשה מקמח, שמן וסוכר.
נראה כי הכינוי נקשר ל"לאַטקעס" האידי רק בתקופה מאוחרת יחסית.
תפוצה

המאכל נפוץ בארצות מזרח ומרכז אירופה - לוקסמבורג, לטביה, גרמניה, ליטא, יהדות אשכנז, שווייץ (כרושטי), אוסטריה, בלארוס (שם היא מוגדרת כמאכל הלאומי), אוקראינה, פולין, הונגריה, סלובקיה, פרוסיה וצ'כיה. מאכלים דומים מכינים גם במטבחים אחרים, כמו המטבח העיראקי (למשל, עארוק) המטבח ההודי, והמטבח הקוריאני (למשל פאג'ון).
באוקראינה, בלארוס ורוסיה מכנים לביבות תפוחי אדמה "דרוני" או "דרניקי" (באוקראינית: деруни, ברוסית: драники ובבלארוסית: дранікі) בגרמניה הן מכונות "רייבקוכן", או "קרטופלפופר", ואוכלים אותן כמנה מלוחה, או כמנה מתוקה עם רוטב תפוחי עץ וקינמון, ומקובל מאוד להגיש אותן בשווקים ובחגים בעונה הקרה.
גרסאות נוספות ללביבות תפוחי אדמה קיימות למשל במאכל עממי גרמני, המכונה קארטופֶלפוּפר (Kartoffelpuffer) או רַייבֶּקוּכן (Reibekuchen); במאכל הלוקסמבורגי המסורתי גרומפרקישלשן Gromperekichelchen); במאכל השווייצרי "רושטי" (Rosti); במאכל הספרדי "טורטייה דה פטאטה" (Tortilla de Patata), ועוד.
לביבות בחגי ישראל > בחנוכה

בחג החנוכה מקובל לאכול לביבות כחלק מהמנהג לאכול מאכלים מטוגנים בשמן לזכר נס פך השמן. לביבות של חנוכה עשויות בדרך כלל מתפוחי אדמה. קיימים מתכונים שונים להכנת לביבות, בחלקם תפוחי אדמה ובצל מרוסקים, מעורבים בביצים וקמח ומטוגנים בשמן רותח. באחרים תפוחי האדמה מבושלים, נמעכים למחית ואחר כך מעורבים עם מרכיבים נוספים ומטוגנים. לעיתים נהוג להגיש את הלביבות כשלהן נילווה רוטב רסק תפוחים.
לביבות בחגי ישראל > בפסח

בשל המגוון המוגבל למדי של המאכלים הכשרים לפסח, הפכו הלביבות למאכל פופולרי מאוד בחג ולחלק מההווי שלו. בשל הימנעות מחמץ, לביבות הפסח כדוגמת הכרמזלך אינן מכילות קמח, ועשויות להכיל תחליף כשר לפסח כגון קמח תפוחי אדמה או קמח מצה.
לביבת ירקות
לביבות סרפד ודוחן
לביבות תירס אינדונזיות
ראו גם

סופגנייה
האש בראונס
רושטי
עז'א
פולמוס לביבה – אוזן המן
הערות שוליים

↑  

"וגיטל לקחה שש ביצים

טרפה ושמה החלבון והחלמון בקמח הסולת,

לשה הקמח כחוק, לישה ולישה חזקה,

והפך עינו חיש קל ויהי כעין הענבר השקוף..."
↑  מילות השיר, באתר "שירונט"
↑  רונית פנסו, ‏הלטקעס עלו כיתה, באתר גלובס, 18 בדצמבר 2008
↑  פירוש רבי מיימון הדיין לתפילות.
| --- | --- |
בקרת זהויות :  GND: 4353909-9 
צלחת לאטקעס מאוקראינה
לביבות תפוחי-אדמה לחנוכה
לביבות ברוטב רסק תפוחים